El Pla Zapatero subvencionarà el 80% de les obres de rehabilitació del Barri Ave Maria d'Alaquàs
27/04/2009

# El Pla Zapatero subvencionarà el 80% de les obres de rehabilitació del Barri Ave Maria d'Alaquàs

*   27/04/2009
*   [Imprimir](#)
*   Compartir
*    https://www.alaquas.org/documento.asp?id\_do=11344

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11344%2F0&title=Ajuntament%20d%27Alaqu%C3%A0s.%20Premsa.El%20Pla%20Zapatero%20subvencionar%C3%A0%20el%2080%25%20de%20les%20obres%20de%20rehabilitaci%C3%B3%20del%20Barri%20Ave%20Maria%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11344/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11344/27042009barrio_ave_maria_Form_4.jpg)](https://www.alaquas.org/ficheros/documentos/2009/2/11344/27042009barrio_ave_maria_Form_10.jpg "<a href='https://www.alaquas.org/ficheros/documentos/2009/2/11344/27042009barrio_ave_maria_Form_10.jpg' target=_blank><i class='fa fa-external-link' aria-hidden='true'></i>.El Pla Zapatero subvencionarà el 80% de les obres de rehabilitació del Barri Ave Maria d'Alaquàs</a>")

Els treballs començaran abans de setembre i estaran finalitzats en 10 mesos

El Ministeri de Vivenda del Govern central ha aprovat subvencionar el 80% de les obres de rehabilitació del barri Ave Maria d'Alaquàs. És a dir, que el Fons Especial de l'Estat per a la Dinamització de l'Economia i el Treball, més conegut com a ‘Pla Zapatero', aportarà a més dels 5,3 milions d'euros de la remodelació de les instal·lacions esportives del Terç, un total de 460.800 euros per a un projecte que tindrà un cost aproximat de 576.000 euros.

Amb aquesta resolució positiva del Govern central, l'Ajuntament d'Alaquàs iniciarà de forma urgent els treballs de rehabilitació d'aquesta zona d'Alaquàs d'especial interès arquitectònic. Està previst que les obres comencen abans del mes de setembre d'enguany i que estiguen finalitzades en 10 mesos.

La rehabilitació del barri Ave Maria serà una actuació integral que millorarà un conjunt de 48 vivendes i que suposarà la contractació de 29 veïns i veïnes d'Alaquàs que actualment estiguen en situació de desocupació. La formalització i gestió d'aquests contractes es durà a terme a l'agència del SERVEF més pròxima a Alaquàs, com ja s'ha fet amb el projecte de les instal·lacions esportives del Terç, finançades amb aquest mateix fons.

D'aquesta manera l'Ajuntament d'Alaquàs compleix amb l'objectiu adquirit amb els propietaris de les vivendes d'aquest peculiar barri i es compromet a reunir-se amb ells les pròximes setmanes per tal d'informar-los puntualment de la subvenció del Ministeri de Vivenda. El Pla de Reforma ha estat sempre una aspiració col·lectiva dels seus propietaris i propietàries i ha sigut un compromís de l'Alcalde d'Alaquàs, Jorge Alarte, que enguany es farà realitat.

El passat 22 de novembre de 2007 es va aprovar definitivament i per unanimitat el Pla de Reforma Interior que va permetre als veïns iniciar les obres de rehabilitació interior. Amb la seua inestimable participació i amb la resolució en sentit afirmatiu del ministeri, en pocs mesos començarà aquesta intervenció urbanística que consistirà en la rehabilitació de l'estructura exterior dels immobles, fonamentalment dels sostres i elements estructurals.

Cal recordar que l'Ajuntament d'Alaquàs, amb l'objectiu de promoure la rehabilitació per part dels seus veïns i veïnes i ajudar-los econòmicament, realitzarà bonificacions en les taxes i impostos municipals per rehabilitació i ocupació de vials que oscil·laran entre el 50% i el 95%.

L'Ajuntament d'Alaquàs ha realitzat en els últims mesos un anàlisi en profunditat sobre els elements arquitectònics originals i les possibles transformacions que s'hagen originat en els últims anys. A més, l'Ajuntament regularà també totes les intervencions amb l'objectiu de conservar la seua tipologia i corregir així les accions impròpies ocasionades, combinant-les amb una proposta estètica més moderna i adaptada al disseny de les avingudes.

El barri Ave Maria d'Alaquàs està format per un conjunt de 48 vivendes socials de gran valor patrimonial, arquitectònic i històric ubicades entre l'avinguda Blasco Ibáñez, una de les principals artèries d'Alaquàs, i els carrers Castell i Benito Montalt. Es tracta de dues files de vivendes adossades de dues altures que conformen una illa compacta. Va ser dissenyat l'any 1949 per l'arquitecte Goerlich Lleó, un artista de gran prestigi en la seua època i autor d'obres reconegudes com l'eixample del passeig de l'Albereda de València, la seu del Banc de València o el mercat d'Abastos.